የመንግስታት ግንኙነት ስርዓት መሰረቱ የተዋቀሩበት መንገድ መሆኑ ተገለጸ
አዲስ አበባ፡- የፌደራልና የክልል መንግስታት ግንኙነት እንዲኖር አስገዳጅ ከሚያደርጉት ጉዳዮች አንዱ መንግሥታቱ የተዋቀሩበት መንገድ እንደሆነ ተገለጸ።የህግ ፍትህና ዲሞክራሲ ጉዳዮች ቋሚ ኮሚቴ የፌደራልና የክልል መንግስታት የግንኙነት ሥርዓትን አስመልክቶ በቀረበው ረቂቅ አዋጅ ላይ ትናንት ከባለድርሻ አካላት ጋር ሲወያይ እንደተገለጸው፤በሁለቱ መካከል ሊኖር የሚገባው የግንኙነት ሥርዓት አስገዳጅ ከሚያደርጉት ጉዳዮች አንዱ በተዋቀሩበት መንገድ ተልእኳቸው ለመወጣት ስለሚያግዝ ነው።በውይይቱ የሰላም እሴቶች ግንባታ ጥናት ዳይሬክተር አቶ አስቻለው ተክሌ እንዳመለከቱት፤ የመንግስታት መልካም ግንኙነት የፌደራል ስርዓት መገለጫ ባህሪና ህልውና ተደርጎ ሊታይ ይገባል።የፌደራልና የክልል መንግስታት ሳይነካኩ ተልዕኳቸውን ማሳካት አይችሉም ያሉት ዳይሬክተሩ፣ የስልጣን ክፍፍሉ መደራረብ በሚታይበት ወቅት በመንግስታቱ መካከል የሚፈጠረውን የስልጣን ይገባኛልና አለመግባባት ለመፍታት እንዲህ አይነቱ የህግ ማዕቀፍ ያስፈልጋል ብለዋል። ረቂቅ አዋጁ አሁን
ያለበት ደረጃ ላይ
ከመድረሱ በፊት ለመጀመሪያ
ጊዜ ጽንሰ ሀሳቡ
የተጸነሰው በ2005 ዓ.ም
እንደሆነና በርካታ ሂደቶችን
እንዳለፈም አስታውሰዋል።የደቡብ አፍሪካ፣
የሲው ዘርላንድ፣ የጀርመን፣ የካናዳና የህንድን ተሞክሮዎችን መቀመር እንደተቻለና እስከ አሁን ድረስም ከ20 የማያንሱ የውይይት መድረኮች መከናወናቸውን አስታውቀዋል።ቀደም ሲል በፖሊሲ ደረጃ የተቀ መጠው የመንግስታት ግንኙነት ስርዓት የተጠያቂነት ስርዓትን የማያሰፍን በመሆኑ ይህንን የህግ ማዕቀፍ ማዘጋጀት አስፈልጓል ብለዋል።የህግ ማዕቀፉን ለማውጣት
እንደ ምክንያት ከተጠቀሱት
ውስጥ ግንኙነቱን ለመምራት
የሚያስችል ዘርዘር ያለ
ድንጋጌ አለመኖሩ፣ህገ መንግስቱ
የሚከተለው የመድበለ ፓርቲ
ስርዓት ቢሆንም ወደፊት
የተለያዩ ፓርቲዎች ወደ
ስልጣን በሚመጡበት ጊዜ
በመንግስታቱ መካከል ሊኖር
የሚችለውን ግንኙነት ለመወሰን
በማስፈለጉ፣ ሁልጊዜም አዳዲስ
ነገሮች ሲፈጠሩ ጉዳዮቹን
ለማስተናገድ የመንግስታቱ መልካም
ግንኙነት እንደ ጥሩ መሳሪያ ስለሚያገለግል ፣ ልምድን ለመለዋወጥ እና ተናቦ ለመስራት ስለሚያስችል እንደሆነ አቶ አስቻለው ጠቅሰዋል።በረቂቅ አዋጁ ውይይት ክልሎች፣ከሁለቱ መስተዳድሮች፣ ከዩኒቨርሲቲዎችና ከተለያዩ ተቋማት የተውጣጡ አካላት ተሳትፈዋል።ረቂቅ አዋጁ ስድስት ዋና ዋና ክፍሎች፣ ስድስት ንዑሳን ክፍሎችና 33 አንቀጾችን እንደያዘም ተጠቅሷል።አዲስ ዘመን ጥር 14/2012ኢያሱ መሰለ